Barcha amerikalik diplomatlar Venesuelani tark etdi

AQSh davlat kotibi Mayk Pompeo Venesuelada qolgan barcha amerikalik diplomatlar ushbu davlatni tark etishganini ma'lum qildi.
“Amerikalik diplomatlar endi bu missiyani boshqa joylardan amalga oshirishadi, ular u joylardan ham Venesuela xalqiga gumanitar yordamni boshqarishga yordam berishadi va zulmkorlikka qarshi mardlarcha kurashayotgan demokratiya namoyondalarini qo‘llab-quvvatlashadi”, deb aytgan Pompeo.  
Uning ta'kidlashicha, Vashington Venesuelada “demokratiyaga o‘tish boshlanishi” bilanoq yana ushbu mamlakatga qaytadi.
Amerikalik diplomatlarning aksariyati Venesuelani 24 yanvardayoq tark etgandi.